Na temelju članka 5. Pravilnika o provedbi postupaka jednostavne nabave („Službeni glasnik Općine Sali“ broj 2/2018, dalje: Pravilnik) Općina Sali objavljuje:

**JAVNI POZIV**

**ZA ISKAZ INTERESA DOBAVLJAČA POLJOPRIVREDNIH PROIZVODA I LOKALNIH SUVENIRA**

**ZA TRGOVINU U SKLOPU INTERPRETACIJSKO EDUKACIJSKOG CENTRA GRPAŠĆAK**

1. NAZIV I SVRHA MJERE

Općina Sali je projektni partner javnoj ustanovi „Park prirode Telašćica“ koja je nositelj projekta Interpretacijsko edukacijski centar Grpašćak (dalje u tekstu: IEC Grpašćak) u sklopu kojeg projekta je, među ostalim, predviđeno otvaranje trgovine za prodaju lokalnih proizvoda, a u cilju unaprjeđenja i prezentacije turističke ponude unutar Parka prirode Telašćica te izgradnje kapaciteta lokalnih gospodarstvenika/poduzetnika.

2. PREDMET JAVNOG POZIVA

Predmet Javnog Poziva je iskaz interesa dobavljača za isporuku prihvatljivih autohtonih proizvoda za promociju i demonstraciju – poljoprivrednih proizvoda i lokalnih suvenira, a koji proizvodi će se nabaviti sukladno odredbama Pravilnika te Uvjetima i kriterijima za otkup proizvoda koji su sastavni dio ovog Javnog poziva.

3. PRAVO SUDJELOVANJA

Sukladno članku 6. Pravilnika pravo sudjelovanja na Javnom pozivu imaju -

pravne i fizičke osobe koje su registrirane za prodaju poljoprivrednih proizvoda i lokalnih suvenira.

4. ROK ZA PODNOŠENJE PRIJAVA

Javni poziv biti će otvoren od dana objavljivanja na službenoj mrežnoj stranici Općine Sali, pa do 20. kolovoza 2021.

5. POTREBNA DOKUMENTACIJA

Zainteresirani dobavljači koji isporučuju poljoprivredne proizvode i autohtone suvenire dužni su prilikom iskaza interesa na Javni poziv dostaviti Općini Sali ispunjeni obrazac za iskaz interesa za prodaju poljoprivrednih proizvoda i autohtonih suvenira, koji je sastavni dio ovog Javnog poziva.

6. DOSTAVA PRIJAVA

Prijave se dostavljaju isključivo u pisanom obliku, u zatvorenoj omotnici s nazivom i adresom podnositelja prijave napisanom na poleđini, osobnom predajom u pisarnici Općine Sali ili preporučenom poštom s povratnicom, s točno naznačenim datumom i vremenom (dan, sat, minuta i sekunda) podnošenja na adresu:

Općina Sali

Ulica Sali II kbr. 74 A

23281 Sali

s naznakom: „Javni poziv za iskaz interesa dobavljača za trgovinu u sklopu IEC Grpašćak“

7. PODACI

Svi osobni podaci prikupljeni temeljem ovog javnog poziva prikupljaju se i obrađuju u svrhu provedbe mjere, obrade zahtjeva i informiranja javnosti, u skladu s propisima koji uređuju zaštitu osobnih i drugih podataka.

KLASA: 382-01/21-01/01

URBROJ: 2198/15-01-21-1

U Salima, 20. srpnja 2021.

 OPĆINA SALI